Dan hou die ouens, veral die vroùens die vuur mooi aan die gang en sê maklik vir die mans om nog n stompie op te sit. So was dit ook die naweek toe ek van die spook vertel het wat ek n lift gegee het die nag daar buite Klerksdorp. Ek het jul al vertel.
Hy sê op n plek ry jy so tussen koppe deur en dan sak die pad so af waar jy naderhand oor n spruit ry. Anderkant klim die pad weer na ander koppe. Hy besluit hy wil rook, haal n sigaret uit en steek hom aan, miskien moet ek eerder sê probeer hom aansteek. Op daardie stadium was die kar se vensters nog toe. Vertel hy dat die aansteker se vlam doodwaai asof iemand hom doodblaas. Hy voel ook die wind hier neffens sy nek verby trek. Probeer hy weer, dieselfde gebeur. Naderhand gebruik hy eerder n vuurhoutjie. Dieselfde gebeur. Dit is asof iemand hom doodblaas. Om de dood kry hy nie sy sigaret aangesteek nie. Sy vriend sê, jy kan maar los. Hy hou nie van vlamme en rook nie en hy beduie so na agter. Kyk hy om sien hy niks, sy vriend sê daar sit hy reg agter jou. Ek sien hom, jy sal hom nie sien nie maar ek sien hom. Dit is hy wat die vlam doodblaas.
Blykbaar is die man daar vermoor en aan die brand gesteek. Tot vandag toe nog sal jy nie jou sigaret aangesteek kry vanaf die koppe aan die duskant tot by die koppe aan die anderkant van die spruit nie. Selfs met veldbrande, sal daai kol rondom afbrand. Dit sal lyk asof jy n koëlronde sirkel om hom getrek het. Brand brand hy nie.